Az első világháború kitörésekor Krakkóban állomásozó egységet visszarendelték Bécsbe, az asperni légibázisra. Onnan 1914. október 1-én a szerb frontra került, Kevevára repülőterére, majd a front mozgásával átköltözött a horvátországi Vinkovcébe. A Balkánról a keleti frontra vezényelték őket a galíciai Pidhajciba, majd visszakerültek Krakkó mellé. 1917 júliusában átszervezték a légierőt, a század vadászfeladatokat kapott, neve Jagdfleiger-Kompanie 9-re (Flik 9J) változott. A breszt-litovszki békekötés után 1918 áprilisában Olaszországba irányították, Borgo és Ospedaletto voltak a bázisai. A század a 11. hadsereg alárendeltségében részt vett az 1918 júniusi Piave-offenzívában, amely az osztrák-magyar erők visszavonulásával végződött.